hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ՍՐԲՈՑ ՂԱԶԱՆՉԵՑՈՑ ԱՍՏՈՒԱԾԱՇՆՉԱԿԱՆ ՃԱՄԲԱՐ ՃԷԶԻՐԷԷՆ ՆԵՐՍ – Գանձասար
Ճամբարը տեղի ունեցաւ (Թարթապ) գիւղի Ս. Գէորգ եկեղեցւոյ մէջ։ Տարբեր շրջաններէ մասնակցող աշակերտներուն համար առիթ էր ծանօթանալու այլ շրջաններու կիրակնօրեայի աշակերտնելուն եւ միասնաբար հիւսելու եռօրեայ ճամբարի անմոռանալի յիշատակներ։
Այս Տարի մեր ուրախութիւնը մեծ էր, որովհետեւ մեզի ընկերակցեցաւ Մեծի Տանն Կիլիկիոյ Կաթողիկոսութեան երիտասարդ միաբաններէն Հոգշ. Տ. Եսայի Աբղ. Էօրտէկեանը, որուն ներկայութիւնը ուրախութիւն պատճառեց բոլորին։ Ան օգտաշատ գիտելիքներ հաղորդեց մեր աշակերտներուն։
Ճամբարը իր եռօրեայ տեւողութեամբ կ՛ընդգրկէր հարուստ օրակարգ՝ սաղմոս երգեցողութիւն, դասախօսութիւններ եւ Աստուածաշնչական խաղեր, աղօթքի պահերուն կողքին։
Աշակերտները կեդրոնացումով հետեւեցան հայր Եսայիի դասախօսութիւններուն, որոնց առաջին նիւթն էր Շուշիի Սրբոց Ղազանչեցոց եկեղեցւոյ եւ Արցախի շրջանի բոլոր եկեղեցիներու պատմութիւնը, մանաւանդ Ղազանչեցոցի նշանակութիւնը Շուշիի պատմական եւ մշակութային անշարժ սրբութիւններու ցանկին մէջ։
Ան դիտել տուաւ, որ եկեղեցին խորհրդանիշ դարձած է դիմադրողականութեան եւ հողին կառչելուն։ Այնտեղ դարերէ ի վեր մինչեւ մօտիկ անցեալին գրուած են քաջութեան, հայրենասիրութեան ու նուիրումի ամենագեղեցիկ էջերը։
Հայր Էօրտէքեանի երկրորդ դասախօսութիւնը կը վերաբերէր Մեծի Տանն Կիլիկիոյ Կաթողիկոսութեան դպրեվանքի առաքելութեան՝ հայ ազգային եւ հոգեւոր կեանքին մէջ, որուն ընծայած բարձր մակարդակի ուսուցման եւ որակաւոր դաստիարակութեան շնորհիւ կը ծնին հոգեւորականներ եւ ուսուցիչներ, աշխարհով մէկ կը տարածուին ու իրենց ազդեցիկ դերը կ՚ունենան իրենց ծառայած շրջաններէն ներս։ Ան պատմեց նաեւ իր անձնական փորձառութեան մասին։
Կիզիչ արեւուն շոգը յագեցուց երրորդ օրուան աւազանագնացութիւնը, որմէ անմիջապէս ետք մասնակիցները պատրաստուեցան խարուկահանդէսի։ Վերջինիս ներկայ էին ազգային եւ միութենական մարմիններու ներկայացուցիչներ եւ աշակերտներու ծնողներ, որոնց երթեւեկը ապահովուած էր արդէն, քաջալերելու աշակերտներն ու ուսուցչաց կազմը։
Խարուկահանդէսի յայտագիրը ամփոփ ու գեղեցիկ էր։ Մասնակիցները ներկայացուցին իրենց սորված սաղմոսները, աղօթքներն ու շարականները, եւ Ղուկաս Աւետարանիչէն 10-րդ գլխուն բարի Սամարացիին առակին թատրոնը։
Խօսք առին վարժարաններու տեսուչ Տ Պսակ քհնյ. Պէրպէրեան եւ հոգշ. Տէր Լեւոն Վրդ. Եղիայեան։
Քահանայ հայրը իր խօսքին մէջ անդրադարձաւ կիրակնօրեայ դպրոցի դերակատարութեան՝ հայ մանուկի կեանքին մէջ եւ անոր ընտանիքէն ներս եւ արժեւորեց ծնողներու քաջալերանքն ու ցուցաբերած վստահութիւնը։
Իր կարգին, հայր սուրբը նախ գոհունակութիւն յայտնեց բարձրացեալ Տիրոջ, ապա մեծապէս ողջունեց հայր Էօրտէքեանի շինիչ մասնակցութիւնը եւ գնահատեց ուսուցչաց կազմը։
Հայր սուրբը հայ եկեղեցին նմանցուց տունի մը, որուն հիմքը հայ ընտանիքն է, իսկ կորիզը քրիստոնէական ուղիղ ուսուցմունքն է, երդիքը՝ ազգային արժէքները, որոնց պահպանումով եկեղեցին պիտի ծաղկի զուգահեռաբար ազգին ու ժողովուրդին ծաղկումին, ապահովելով անոր յաւերժականութիւնը։ Աւարտին կատարուեցաւ Անդաստանը ու հոգեւորական դասուն առաջնորդութեամբ աշակերտները մոմերով վառեցին խարոյկը, յայտարարելով յաջողութիւնը ճամբարին ու խոստանալով յառաջիկայ տարիներուն կազմակերպել նմանօրինակ ձեռնարկներ զայն աւանդոյթ դարձնելով։
Ռիթա Տէր Սարգիսեան- Կարապետեան
ԱՄԺ ՏԱՆ «ԼԵՒՈՆ ՇԱՆԹ» ՍՐԱՀԸ ԲԱՐԵԶԱՐԴՈՒԱԾ Է
ՀԱԼԷՊԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐՈՒ ԸՆՏՐՈՒԹԻՒՆՆԵՐՈՒ ԲԵՐԻՈՅ ՀԱՅՈՑ ԹԵՄԻ ՀԱԼԷՊԻ ԹԵԿՆԱԾՈՒՆԵՐԸ ԱՅՑԵԼԵՑԻՆ ԱԶԳ. ԱՌԱՋՆՈՐԴԱՐԱՆ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.